Document ID: 32011D0901

NÕUKOGU OTSUS,
12. detsember 2011,
Galileo ja GPS satelliidipõhiste navigatsioonisüsteemide ja nendega seotud rakenduste edendamist, pakkumist ja kasutamist käsitleva lepingu sõlmimise kohta ühelt poolt Euroopa Ühenduse ja selle liikmesriikide ning teiselt poolt Ameerika Ühendriikide vahel
(2011/901/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 171 ja artikli 172 esimest lõiku koostoimes artikli 218 lõike 6 punktiga a ja artikli 218 lõike 8 esimese lõiguga,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut (1)
ning arvestades järgmist:
(1)
30. septembril 1999 volitas nõukogu komisjoni alustama läbirääkimisi Ameerika Ühendriikidega, et sõlmida tsiviilotstarbelise globaalse navigatsioonisüsteemi väljatöötamist käsitlev leping.
(2)
Vastavalt nõukogu 22. juuni 2004. aasta otsusele allkirjastati Galileo ja GPS satelliidipõhiste navigatsioonisüsteemide ja nendega seotud rakenduste edendamist, pakkumist ja kasutamist käsitlev leping ühelt poolt Euroopa Ühenduse ja selle liikmesriikide ning teiselt poolt Ameerika Ühendriikide vahel („leping”) Dromolandi lossis Iirimaal 26. juunil 2004 ja seda on ajutiselt kohaldatud alates 1. novembrist 2008 kuni lepingu jõustumiseni.
(3)
Liikmesriigid on vajadusel esindatud käesoleva lepinguga asutatud töörühmades.
(4)
Leping tuleks heaks kiita,
ON VASTU VÕTNUD KÄESOLEVA OTSUSE:
Artikkel 1
Käesolevaga kiidetakse heaks Euroopa Liidu nimel Galileo ja GPS satelliidipõhiste navigatsioonisüsteemide ja nendega seotud rakenduste edendamist, pakkumist ja kasutamist käsitlev leping ühelt poolt Euroopa Ühenduse ja selle liikmesriikide ning teiselt poolt Ameerika Ühendriikide vahel.
Lepingu tekst on lisatud käesolevale otsusele.
Artikkel 2
Nõukogu eesistuja edastab liidu nimel Ameerika Ühendriikidele lepingu artikli 20 lõikes 1 (2) ette nähtud diplomaatilise noodi ja teeb järgmise teatise:
„Lissaboni lepingu jõustumise tulemusel 1. detsembril 2009 on Euroopa Liit asendanud Euroopa Ühenduse ja on selle õigusjärglane ning teostab alates nimetatud kuupäevast kõiki Euroopa Ühenduse õigusi ja võtab üle kõik selle kohustused. Seetõttu käsitatakse lepingus esinevaid viiteid Euroopa Ühendusele vajadusel viidetena Euroopa Liidule”.
Artikkel 3
1. Lepingu artikli 13 kohaselt asutatud töörühmades esindavad liitu vajadusel komisjoni ja liikmesriikide vastavad esindajad.
2. Liit ja liikmesriigid esitavad ühiselt lepingu artikli 19 lõikes 2 osutatud teabe. Komisjon esitab selle teabe liidu ja liikmesriikide nimel.
3. Nõukogu võtab komisjoni ettepaneku põhjal vastu lepingu lisa punktis 6 nimetatud rühmades võetava liidu seisukoha.
Artikkel 4
Käesolev otsus jõustub selle vastuvõtmise päeval.
Brüssel, 12. detsember 2011

Labels: 5
8
12
18
15